**2․2․ Գրադարանը, անհատական և խմբային աշխատանքային տարածքները Class Notebook-ում**

Ողջույն։ Նախորդ տեսանյութում մենք միասին մի շատ կարևոր գործիք բացահայտեցինք Թիմզում՝ Դասարանական նոթատետրը (Class Notebook)։ Ծանոթացանք նրա բաժիններին, ինչպես նաև՝ ուսուցչի համար առանձին բաժնին։ Իսկ այսօր տեսնելու ենք, թե ինչպես կարելի է նյութեր տեղադրել Դասարանական նոթատետրի գրադարանում և ընդհանուր գործածության տարածքում, ինչպես ստուգել, գնահատել սովորողների աշխատանքները և անհրաժեշտության դեպքում ուղղումներ կատարել դրանցում։

Սկսենք Գրադարանից։ Մտնենք Դասարանական նոթատետր և ընտրենք գրադարան հատվածը։ Ինչպես նշեցինք այստեղ էջ կա բացված, որը հուշում է, որ այն նախատեսված է ուսումնական նյութերի համար և հուշում է՝ ի՞նչ կարգի փաստաթղթեր կարելի է այստեղ պահել։ Ընդհանրապես, մեր բացած ցանկացած բաժին, ցանկացած էջ ջնջելու համար մենք կարող ենք համակարգչի աջ քլիքով ընտրել «ջնջել» տարբերակը, այնուհետև հաստատել, որ ուզում ենք ջնջել այն։ Իսկ նորը չավելացնելու համար, քանի որ այն առաջինն է, պարզապես սեղմում ենք enter-ը և գրում էջի անվանումը։ Օրինակ՝ կարող է այս մի պանակը լինել Հայոց լեզվինը, ստեղծենք այն։ Գրադարանի հատվածում կարող ենք բացել նաև երկրորդ պանակը, անվանենք այն՝ Գրականություն։ Ահա երկրորդ պանակը նույնպես ստեղծվեց։ Այսուհետ հայոց լեզվի նյութերը ես կարող եմ տեղադրել մի պանակում, իսկ գրականության նյութերը՝ մյուս պանակում։ Դա էր պատճառը, որ մենք հայոց լեզու և գրականություն տարբեր առարկաների համար մեկ ընդհանուր խումբ բացեցինք, ոչ թե՝ երկու տարբեր։ Ցանկացած պանակի մեջ նյութ տեղադրելու համար մենք տեսնում ենք, որ յուրաքանչյուրի համար կա արդեն ստեղծված մեկական էջ։ Ինչպե՞ս ենք վարվում այդ էջերի հետ։ Էջի վերևի հատվածը նախատեսված է վերնագրի և ամսաթվի համար։ Ցանկացած բան այստեղ գրելով՝ այն տեսնելու ենք Դասարանական նոթատետրի հենց սկզբում։ Օրինակ, գրենք մեր այսօրվա նյութի անվանումը՝ Դասարանական նոթատետր։ Ներքևի հատվածում կտեսնենք այն գործողությունների հնարավորությունը, որ մենք կարող ենք այստեղ անել։ Այստեղ կարող ենք ցանկացած տեղից պատճենած նյութ տեղադրել՝ համակարգչային շարվածքով, կարող ենք որևէ փաստաթուղթ ներբեռնել՝ insert, file, attachment անելով։ Այստեղ տալիս է ընտրել փաստաթուղթը (Choose file), և կարող ենք ընտրել ցանկացած փաստաթուղթ, ցանկացած նյութ։ Որևէ բան ընտրելուց հետո սեղմում ենք նրա վրա՝ Open անում և այն հայտնվելու է իրականում այստեղ, որից հետո Insert անելով նրան տեսնելու ենք մեր նոթատետրում։ Սակայն խորհուրդ չի տրվում Դասարանական նոթատետրի Գրադարան բաժնում առանձին ֆայլեր վերբեռնել։ Ինչու՞։ Որովհետև դրանք բացելու հետ կապված խնդիրներ կարող են ունենալ այն աշակերտները, որոնք ունեն բավականին թույլ արագությամբ ինտերնետ (այս դեպքում նույնիսկ միգուցե մինչև դասի ավարտն աշակերտը չկարողանա բացել անհրաժեշտ փաստաթուղթը)։ Դրա համար խորհուրդ է տրվում նյութը ոչ թե առանձին նիշքով այստեղ վերբեռնել, այլ պատճենել այդ նյութի բովանդակությունը և այստեղ պարզապես տեղադրել, կգործի copy-past կոճակը։ Եթե մենք այստեղից դուրս գանք, տեսնում ենք, որ ահա այս տեղում ունենք Դասարանական նոթատետր բաժինը։ Չնայած, որ այստեղ գրվում է ամիս ամսաթիվը, խորհուրդ է տրվում մեր առաջադրանքների և աշակերտների հանձնարարությունների էջերում բացի վերնագրից սկզբում գրված լինի նաև ամիս- ամսաթիվը։ Ինչպես նշեցինք, այդպես նաև ուսուցիչն է հեշտ կողմնորոշվում ո՞ր փաստաթուղթը բացի ստուգելու համար։ Տեսնենք ինչպե՞ս կարող ենք մենք Դասարանական նոթատետրի Գրադարանի բաժնում վերբեռնել որևէ նյութ համացանցից։ Ստեղծենք այստեղ նոր բաժին ամսաթվով և վերնագիրը դնենք՝ Վիգեն Խեչումյան․ Ծաղկողի որդին։ Ներքև կանգնելով մենք այստեղ կարող ենք ստեղծագործության հղումը տեղադրել, որը սեղմելով աշակերտներն անմիջապես կգտնեն այդ ստեղծագործությունը համացանցում։ Դրա համար մենք համացանցից կգտնենք այդ ստեղծագործությունը և կայքի էջի հասցեն պատճենելով՝ այն կտեղադրենք մեր համապատասխան հատվածում։ Ահա, եթե դուրս գանք կայքից մեզ համար տեսանելի է լինում այդ օրվա հանձնարարությունը և այն հղումը, որի վրա կանգնելով աշակերտներն հայտնվելու են անմիջապես այդ ստեղծագործության էջում։ Աշակերտները կարող են նույնիսկ առանց լրացուցիչ հպման հայտնվել այդ էջում։ Ինչպե՞ս կարելի է դա իրականացնել։ Դասարանական էջի գլխավոր հատվածի վերևի աջ կողմում ունենք «+» նշանը, որտեղից, եթե ընտրենք Website տարբերակը, լրացնենք ստեղծագործության անվանումը (Վիգեն Խեչումյան․ Ծաղկողի որդին) և գրենք հասցեի հղման պատճենը, այն անմիջապես տեսանելի կլինի մեր աշակերտների գլխավոր էջում՝ մեր Save անելուց հետո։ Բացի նրանց համար գլխավոր էջում հաղորդագրությունից, որ ուսուցիչն այսպիսի նյութ է տեղադրել, աշակերտները նաև կարողանում են սեղմել անմիջապես ստեղծագործության անվան վրա։ Տեսնում ենք, որ բացվում է համացանցի այդ էջն անմիջապես, առանց աշակերտից լրացուցիչ ջանք պահանջելու։

Դուք կարող եք օրվա դասանյութը տեղադրել և՛ Գրադարանի բաժնում, և՛ անմիջապես աշակերտներին հասանելի այս տարբերակում։ Պարզապես ամեն դասի ավարտից հետո կարող եք ջնջել այստեղ տեղադրվածը և թողնել միայն Դասարանական նոթատետրում, որպեսզի հետագայում աշակերտներն այն ևս մեկ անգամ կարդալու կամ կրկնելու, կամ ինչ-որ այլ պարագայում կիրառելու հնարավորություն ունենան։ Ահա տեսնում ենք, որ այն այստեղ տեղադրված է։ Այսքանը Գրադարանի տարածքում նյութ տեղադրելու մասին։

Նույնը կարող ենք անել նաև ընդհանուր գործածության տարածքում։ Դարձյալ կարող ենք բացել առանձին բաժին, դարձյալ կարող ենք ավելացնել առանձին էջ և օգտվել նույն հնարավորություններից, ինչ որ տալիս է մեզ համակարգը։ Ահա, տեսնու՞մ եք, մենք դարձյալ կարող ենք որևէ նյութ ներբեռնել, կարող ենք պարզապես copy-past անել և դարձյալ նույն տրամաբանությամբ՝ էջեր ավելացնել։ Բայց հիշում ենք, որ այստեղ տեղադրված նյութի վրա կարող է աշխատել միաժամանակ ամբողջ դասարանը, փոփոխություններ կատարել կարող է ցանկացած աշակերտ։ Իսկ աշակերտների պանակներում, բացի այն սկզբունքից, որ աշակերտները կարող են ինքնուրույն աշխատել, դուք կարող եք նախապես, յուրաքանչյուր դասի ամսաթվով և հանձնարարության անվանմամբ էջ ստեղծել, ձեր ունեցած պատրաստի նյութը պատճենել-տեղադրել այստեղ, իսկ դասի ընթացքում պարզապես անցնել յուրաքանչյուր աշակերտի պանակներով և տեսնել ի՞նչ փոփոխություններ է կատարել աշակերտն իր էջում, ինչպե՞ս է աշխատել դասի ընթացքում։ Այդ ընթացքում դուք կարող եք աշակերտի էջում տարբեր գույնի գրիչներով ուղղումներ կատարել, կարող եք ջնջել ձեր ուղղումը, կարող եք մարկերով մգացնել ձեր առաջադրանքի այն հատվածը, որին աշակերտը պետք է լրացուցիչ ուշադրություն դարձնի և ընտրելով այս պատուհանը կարող եք անկյունում առանձին մեկնաբանություն գրել աշակերտի աշխատանքի համար։ Այդպես աշակերտը կտեսնի, որ դուք հետևում եք նրան և իր աշխատանքը ձեր վերահսկողության տակ է։ Որևէ փոփոխություն անելուց հետո պահպանելու անհրաժեշտություն չկա, համակարգն ինքը պահպանում է ցանկացած փոփոխություն վայրկյանների ընթացքում։

Ահա այսպես կարող ենք ունենալ համակարգված աշխատատարածք, կարող ենք ունենալ համակարգված համագործածական տարածք և կարող ենք ունենալ շատ լավ, հարուստ գրադարան՝ մեր ամբողջ ուսումնական տարվա դասանյութի մուտքագրմամբ։